Alta
        
         (tettsted)
Store norske leksikon,Geografi,Norges geografi,Troms og Finnmark,Alta
Alta er et tettsted i Alta kommune i Troms og Finnmark. Tettstedet er ifølge SSBs definisjon 9,8 km², og har 15 800 innbyggere (2022).
Alta er administrasjonssentrum i Alta kommune og en av verdens nordligste byer. Tettstedet fikk bystatus i 2000 da Bossekop, Bukta, Elvebakken, Midtbakken og Sentrum ble innlemmet. Skoler og universitet I Alta finnes det viktigste skolesenteret i Finnmark, med blant annet Finnmarksfakultetet ved Universitetet i Tromsø, videregående skole og folkehøyskole. Næringsliv og samferdsel Mye av kommunens industri er konsentrert i og rundt byen. Det er betongvarefabrikk, flere trevarefabrikker og sagbruk, meieri, handelsgartneri og maritim service. Altaposten er lokalavis. Alta lufthavn ligger ved Vestre Elvebakken. Kultur I Alta sentrum ligger Storsteinen, med 600 helleristninger fra Komsakulturen 3500-1500 fvt. Nordlyskatedralen ble vigslet 10. februar 2013. Aronnesrocken er en årlig rockefestival på Aronnes. Idrett Nordlysbadet har 25 meter konkurransebasseng. Flerbrukshallen Finnmarkshallen er fra 1996. Finnmarksløpet arrangeres årlig med start og mål i Alta sentrum.Sykkelrittet Arctic Race of Norway 2014 hadde målgang for 2. etappe og start for 3. etappe i Alta sentrum. Arctic Race of Norway 2018 ble avsluttet i Alta med en etappe fra Kvalsund. Kart  Les mer i Store norske leksikon Byer i Norge Alta kommune